OzLabs/hebrew-wiki-articles huggingface dataset:
ליתיום פלואורי

ליתיום פלואורי הוא תרכובת אי-אורגנית שנוסחתה הכימית LiF. זהו מלח הליתיום של חומצה הידרופלואורית. ליתיום פלואורי הוא מוצק בצבע לבן בטמפרטורת החדר. הסריג שלו הוא יוני, במבנה אנלוגי לזה של נתרן כלורי, אך מסיסותו במים נמוכה בהרבה. ליתיום פלואורי משמש בין השאר בתערובות של מלחים מותכים ובאופטיקה של אור אולטרה סגול.

==ייצור==
ליתיום פלואורי מיוצר מליתיום הידרוקסידי ומימן פלואורי או על ידי המסת ליתיום קרבונט במימן פלואורי עודף, ייבוש על ידי אידוי וחימום.

==יישומים==
===במלחים מותכים===
פלואור מיוצר על ידי אלקטרוליזה של אשלגן דו פלואורי מותך. האלקטרוליזה יעילה יותר כאשר האלקטרוליט מכיל אחוזים בודדים של ליתיום פלואורי. ייתכן כי הסיבה לכך היא יצירת שכבה של Li-C-F על אלקטרודות הפחמן . מלח מותך שימושי, FLiNaK, מורכב מתערובת של ליתיום פלואורי, נתרן פלואורי ואשלגן פלואורי.

===אופטיקה===
בגלל הפער האסור הרחב שלו, גביש של ליתיום פלואוריד שקוף לאור אולטרה סגול, יותר מאשר כל חומר אחר, ולפיכך משמש באופטיקה של אור אולטרה-סגול, בדומה למגנזיום פלואורי.

===גלאי קרינה===
ליתיום פלואורי משמש כאמצעי לגילוי סך החשיפה לקרינה מייננת מהסוגים גמא, בטא ונייטרונים. קריאת רמת החשיפה נעשית באמצעות חימום הגביש, הגורם לו לפלוט אור בעוצמה התלויה ברמת החשיפה לקרינה.

===כורים גרעיניים===
ליתיום פלואורי מצטיין ביציבות כימית ולתערובות LiF/BeF<sub>2</sub> יש נקודת התכה נמוכה (360 עד 459 מעלות צלזיוס). ותכונות מצוינות מבחינת אינטראקציה עם נייטרונים. בשנים 1964-1969 הופעל במעבדות Oak Ridge בארצות הברית כור גרעיני ניסיוני, שהדלק הגרעיני שלו היה תערובת של מלחי פלואור, ביניהם אורניום ארבע-פלואורי. התערובת הכילה 65% ליתיום פלואורי, מועשר באיזוטופ הנפוץ ליתיום-7. נוזל הקירור במעגל הקירור הראשי של הכור היה תערובת מותכת של ליתיום פלואורי ובריליום דו-פלואורי . מספר כורים נסיוניים ותכנונים של כורים עתידיים המבוססים על עקרונות דומים נעשו במהלך השנים ואף כיום .

=== קתודה עבור דיודה פולטת אור ===
ליתיום פלואורי משמש באופן נרחב בדיודה פולטת אור פולימרית כשכבת צימוד להגברת פליטת האלקטרונים מהקתודה. עובי שכבה אופייני הוא כננומטר אחד.

==ראו גם==
* אופטיקה
* כור גרעיני
* מלח מותך
* מעבדות Oak Ridge

==קישורים חיצוניים==

*[http://webbook.nist.gov/cgi/cbook.cgi?| ליתיום פלואורי]
*[http://www.crystran.co.uk/uploads/files/131.pdf| ליתיום פלואורי - דף מידע באנגלית]
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מלחים
קטגוריה:ליתיום: תרכובות
קטגוריה:פלואור: תרכובות
פלדת דמשק

מבט מקרוב על [[חרב איראנית מהמאה ה-16 שהופקה מפלדת דמשק]]
פלדת דמשק (בערבית: فولاذ دمشقي) היא פלדה שעברה עיבוד מיוחד שהכשיר אותה כחומר גלם משובח ליצירת חרבות וכלי נשק. סימן ההיכר של הפלדה הדמשקאית הוא המראה שלה, מראה הדומה למים זורמים המצויים תחת השפעה של רוח נושבת. שיטת הייצור של פלדת דמשק אבד במהלך ההיסטוריה.

== היסטוריה ==
למרות שמה, מקורה של פלדת דמשק אינו בעיר דמשק, אלא באזור הודו, משם עברה לארצות ערב. נעשה שימוש בכינוי "פלדת דמשק" בתרבויות אירופאיות, על ידי האירופאים שהגיעו למזרח התיכון במסעי הצלב, והביאו עמם את החרבות חזרה לאירופה. במונח פלדת דמשק אין הכוונה לסוג מסוים של פלדה, אלא לטכניקת בניית הלהב מחישול רבדים מקופלים של סוגי פלדות שונים. לכן מכונה לעיתים גם "פלדה מקופלת". כיוון שלהבי הדמשק מורכבים מפלדות שונות המחושלות יחדיו, איכות הלהב שנוצר בטכניקה זו, היא תוצר של סוג הפלדה שנעשה בה שימוש, ומומחיות חרשי הברזל בחישול.

ביפן פלדה בגימור דומה נקראת "סומינאגאשי" , שפירושו "דיו זורם" או "ציור על מים". זרימה היא אלמנט מבורך בתרבות היפנית, וכן פכפוך מים הוא סמל לטוב. פלדה זו עשויה משילוב שכבות של פלדת פחמן ופלדה רכה, בתהליך עתיק יומין של היתוך סוגי פלדה שונים, מקופלים ומחושלים יחדיו, ליצירת להב חזק ביותר, אך בה בעת גמיש, ובעל עמידות גבוהה לשבר וסדיקה. השכבות והקיפולים, יוצרים להב בעל חזות מרקם מיוחד במינו ומרהיב ביופיו, ובעל איכות גבוהה משני סוגי הפלדה שממנו נוצר.

שיטת הייצור של פלדת דמשק אבד במהלך ההיסטוריה. עם זאת יצרנים שונים טוענים שהצליחו להתחקות אחר התהליך ולייצר פלדה דמשקאית. בתקופה המודרנית השם משמש למוצרי פלדה בעלי מראה אופייני, המזכיר פלדת דמשק, אך לא בהכרח נחשבים לכאלה.

== קישורים חיצוניים ==

* [https://web.archive.org/web/20110927044808/http://projects.olin.edu/revere/Cool%20links/damascus%20sci%20amer%20jan%202001.pdf המסתורין של להבי דמשק] 
* [http://news.google.com/newspapers?nid=1964&dat=19811008&id=SP8sAAAAIBAJ&sjid=Tc0FAAAAIBAJ&pg=3383,5565715 ייתכן שנחשף סוד פלדת דמשק] 
* 

קטגוריה:מטלורגיה
קטגוריה:סגסוגות
קטגוריה:אמצעי לחימה
קטגוריה:סכינים
קטגוריה:פלדה
קטגוריה:המצאות אבודות
קטגוריה:עיבוד מתכת
I'm So Tired

"I'm So Tired" הוא שיר רוק של להקת הביטלס מהאלבום The Beatles ("האלבום הלבן הכפול") מ-1968. השיר נכתב על ידי ג'ון לנון (הקרדיט ניתן גם לפול מקרטני).

לנון כתב את השיר במחנה המדיטציה הטרנסנדנטלית כאשר הוא לא הצליח להירדם. הביטלס היו אז, אצל מהרישי מהש יוגי ברישיקש, הודו. זהו אחד מעשרת השירים שנכתבו בהודו על ידי הביטלס. לנון אמר על השיר שהוא "אחד מהשירים האהובים עלי, אני פשוט אוהב את המוזיקה ואני גם שר שם טוב" בשיר יש גם מסר סמוי בקשר לתאוריית הקשר על מותו של פול מקרטני, בו נשמע בסוף השיר לנון מדבר בג'יבריש אך אם שומעים בהפוך את השיר נשמע "paul is dead man... miss him... miss him" (תרגום: "פול הוא אדם מת... מתגעגע אליו... מתגעגע אליו...").

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-17 מיליון.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירים על בריאות הנפש
קטגוריה:שירים על שינה
קטגוריה:בלדות משנות ה-1960
אורקל בדיקות

בבדיקות תוכנה, אורקל הוא כלי לניבוי תוצאות של מבחנים על מנת להשוות אותם עם התוצאות שהתקבלו בפועל מהתוכנה אותה בודקים.

==שיטות ליצירת אורקל==

ישנם דרכים רבות לניבוי התוצאות

#אורקל אנושי - הזנה ידנית של התוצאות הצפויות לפי חישוב של אדם
#שימוש בגרסאות קודמות של מוצר זה
#שימוש באלגוריתמים אחרים ידועים שעושים אותה פעולה
ועוד

== אסטרטגיה לבניית היוריסטיקה לבדיקת אורקל ==

מספר דברים שצריך לקחת בחשבון:
לתוצאות שונות לא תמיד המשמעות זהה – אם אוציא את ידי מהחלון וארטב, האם יורד גשם או שמא השכן מלמעלה שוטף?<br />
לא כל הנוצץ זהב הוא – חלב יכול להריח ולהיראות טוב אך הטעימה הראשונה עלולה להיות לא נעימה.

עומק המידע צריך להיות גם כללי וגם ספציפי:
מאפיינים כלליים – משקל ממוצע לשקית חלב, מרקם חלב נורמלי, כמות קרטוני חלב. <br />
מאפיינים סטטיסטיים – ההסתברות ל-X קרטוני חלב מקולקלים במשלוח, הסיכוי לתנאי קירור טובים במקום האחסון

פשטות:
שימוש בטווחים, שימוש בקבוצות בעלות מאפיינים דומים\זהים

==בדיקות אורקל אוטומטיות==

=== המוטיבציה להפוך את התהליך לאוטומטי ===
נשתמש בדוגמה על מנת להמחיש את הצורך באוטומציה - אנו רוצים לזהות חלב מקולקל,
האוטומציה שלנו באה לבדוק בהינתן חלב ובהינתן אבחנה של מצב החלב (מקולקל/לא מקולקל), האם האבחנה נכונה.

אז מה נבדוק:
* בדיקה חיצונית של צבע ומרקם
* נראה מהו תאריך תפוגה
* רושם המקום שממנו נקנה החלב, האם נשמר בתנאים טובים?
* נרתיח אותו ונראה האם גולש
* האם החברה המייצרת חברה אמינה?
* ניתן לבחון כלים חדשים - תרבית חלב
* נמצא אמצעי עזר כמו חושים של בעלי חיים? חוש ריח של כלבים?
* נפעל על פי תחושת בטן ואינסטינקטים -"משהו לא בסדר כאן..."
* נחלוק את הבעיה - מציאת רפתנים מומחים לזיהוי חלב
* נטעם אותו...

כל אלו עוזרים לנו בעצם להגיע לתוצאה שהחלב עלול להיות מקולקל או לא מקולקל ועוד אחרות רבות, 
פעולות אלו קל לעשות במידות הקטנות אך כאשר צריך לבדוק מאות ואלפי שקיות/קרטוני חלב, אפשר לראות את הצורך בתהליך אוטומטי

=== קטגוריות של "אוטומציות לבדיקות אורקל" ===

בדיקות מובנות מפרט
במפרט המערכת קיים הידע של "איך המערכת צריכה לפעול" ולכן ניתן לבדוק האם הפעילות מוגדרת כ"נכונה" או "לא נכונה"

בדיקות יחס מטמורפי (יחסים מותמרים)
גם אם ביצענו בדיקה ותוצאתה הייתה שאין כישלון, הבדיקות הבאות אחריה צריכות להיות מובנות כדי לבדוק אם התוכנה עונה על כמה תנאים הכרחיים של פתרון היעד של הבעיה. תנאים אלה הנדרשים ידועים בשם יחסים מותמרים.

בדיקות מבוססות רשתות נוירונים - 
ניתן להתייחס אל רשתות נוירונים כאל אורקל אשר ישערך את נכונות הפתרון – "הפתרון נכון ב-70%" כלומר 70 אחוז מהקישורים ברשת אמרו "פתרון נכון".

בדיקות N-Version - 
שימוש בגרסאות קודמות כעזר לאבחון נכונות התשובה בגרסה הנוכחית

== ראו גם ==
*בדיקות תוכנה ממוכנות
*בדיקות תוכנה

==קישורים חיצוניים==
* Hoffman, Douglas; [http://www.softwarequalitymethods.com/Papers/OracleTax.pdf A Taxonomy for Test Oracles] , Quality Week, 1998

קטגוריה:בדיקות תוכנה
Qué Hiciste

Qué Hiciste (באנגלית: What Did You Do, ובעברית: מה עשית) הוא סינגל שהוקלט על ידי הזמרת האמריקאית ג'ניפר לופז, מתוך אלבומה החמישי, Como Ama una Mujer. השיר יצא לאור ב-26 בינואר 2007, כסינגל הראשון והפותח מתוך האלבום.

את השיר כתבו והפיקו מארק אנתוני, חוליו קופלו, וחוליו רייס. כמו כן, "Qué Hiciste" הוא השיר החמישי הנמכר ביותר בכל הזמנים בספרד. הוא זכה להצלחה רבה ברחבי אמריקה הלטינית, כאשר כבש צמרות מצעדים רבות ובין היתר הצליח להגיע למקום הראשון במצעד השירים הלטיניים.

"Qué Hiciste" הוא שיר הסולו הספרדי בביצוע אישה החמישי בהיסטוריה שהצליח להיכנס למצעד הבילבורד הוט 100 (לפניו, הצליחו ארבעה שירים בלבד לעשות זאת).<ref name=":0"></ref> בנוסף לכך, הוא נחשב לשיר הספרדי הראשון של אמנית אמריקאית שהצליח להיכנס למצעד.<ref name=":0" />

== רקע וכתיבה ==
מארק אנתוני, כותב השיר ומפיק האלבום
לאחר צאתו של אלבומה הרביעי Rebirth, החליטה לופז כי תעבוד על אלבום ראשון שיהיה במלואו בשפה הספרדית, דבר שתכננה לעשות עוד בתחילת דרכה, כאשר זו שילבה באלבומיה את הספרדית והאנגלית יחדיו. באחד הראיונות סיפרה לופז כי - "חיי קיבלו תפנית שונה בקריירת המוזיקה אבל תמיד אהבתי את סגנון המוזיקה הספרדית".
בתחילת שנת 2006, הוכרז רשמית שלופז תוציא את אלבומה הראשון בספרדית תחת השם, Como Ama una Mujer.

לאחר שיצא האלבום הוחלט כי השיר יהיה הסינגל הראשון והפותח ממנו. לופז הוציאה מן האלבום שני סינגלים בלבד.

== וידאו קליפ ==
הווידאו קליפ בוים וצולם בקליפורניה על ידי מייקל האוסמן.
בקליפ ניתן לראות את לופז נוסעת במכונית שבורה על כביש ישן באמצע המדבר, עוצרת בתחנת דלק ומחליפה בגדים וצובעת את שערה. לאחר מכן יוצאת לופז מתחנת הדלק ונוסעת בין חולות המדבר. בסצנות נוספות נראית לופז רוקדת כשברקע אש ולהבות מרצדות לאחר ששרפה את מכוניתה.

הקליפ הועלה לערוץ ה-Vevo של לופז בשנת 2009, כשנתיים מצאתו המקורית של השיר, ונכון לאוקטובר 2017, מונה הצפיות שלו עולה על למעלה מ-39 מיליון צפיות.

== מיקומי שיא ==
השיר זכה לשבחים רבים ברחבי העולם, והצליח להיכנס לצמרות מצעדים רבות.

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)
|פלטינה 8×
|320,000
|-
!שווייץ (IFPI Switzerland)
|פלטינה
|30,000
|-
! colspan="3" |סיכום
|-
!בכל העולם
|
|800,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!קנדה
| rowspan="2" |26 בינואר 2007
| rowspan="3" |הורדה דיגיטלית
| rowspan="7" |אפיק
|
|-
!צרפת
|
|-
!בריטניה
|2 במרץ 2007
|
|-
!בריטניה
|13 במרץ 2007
| rowspan="2" |תקליטור
|
|-
!גרמניה
|23 במרץ 2007
|
|-
!גרמניה
|4 במאי 2007
|הורדה דיגיטלית <small>(מיני-אלבום)</small>
|
|-
!קנדה
|28 במאי 2007
|תקליטור
|
|}

==קישורים חיצוניים==

==הערות שוליים==

קטגוריה:שירי 2007
קטגוריה:סינגלים מ-2007
קטגוריה:שירי ג'ניפר לופז
קטגוריה:שירים בספרדית
קטגוריה:שירים שנכתבו על ידי מארק אנתוני
קטגוריה:וידאו קליפים שבוימו על ידי מייקל האוסמן
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת אפיק רקורדס
Piggies

Piggies הוא שיר של להקת הביטלס מהאלבום The Beatles (האלבום הלבן) משנת 1968. השיר נכתב על ידי ג'ורג' האריסון כפרשנות חברתית על המעמד והתאווה בחברה.

האריסון כתב את השיר ב-1966. אמו של האריסון כתבה את השורה "What they need's a damn good whacking" וג'ון לנון כתב את "clutching forks and knives to eat their bacon". גרסה אחרת של השיר אפשר לשמוע באלבום ההופעה של האריסון, Live in Japan.

הגרסה המקורית של השיר נמצאת ב-Anthology 3 עם המילים: "to cut their pork chops".

לנון עשה קלטת לקולות של החזירים שבסוף השיר. צלילי כלי הקשת היו בניצוח מפיק הלהקה, ג'ורג' מרטין.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירים פוליטיים
קטגוריה:שירים על חזירים
קטגוריה:שירי בארוק פופ
קטגוריה:שירים סאטיריים
Rocky Raccoon

"Rocky Raccoon" הוא שיר רוק של להקת הביטלס מהאלבום, The Beatles משנת 1968. השיר נכתב על ידי פול מקרטני (הקרדיט ניתן גם לג'ון לנון). מקרטני הושפע בכך שניגן בגיטרה אקוסטית יחד עם ג'ון לנון ודונובן.

השיר הוא בלדת פולק. במקור שם הדמות הוא Rocky Sasoon אך מקרטני שינה אותו ל-Raccoon (הוא אמר שזה יותר בסגנון של קאובוי). מתופף הלהקה של מעליות הקומה ה-13, דני תומאס הציע את השם משמו של חברו, חבר הלהקה לשעבר, רוקי אריקסון. ג'ורג' מרטין, מפיק הלהקה, ניגן בשיר פסנתר בסגנון הונקי טונקי כדי להוסיף לסגנון המערב הפרוע בשיר. המילים מתארות משולש אהבה.

מקרטני ניגן בשיר בגיטרה אקוסטית ולנון ניגן בבס שישה מיתרים.

גרסאות כיסוי רבות בוצעו לשיר, ביניהן על ידי רמסי לואיס, שלמה גרוניך ומתי כספי, ג'ק ג'ונסון ופיש.

== ביצוע ==
* פול מקרטני - שירה מובילה, גיטרה אקוסטית, גיטרה בס
* ג'ון לנון - קולות רקע, הרמוניום, בס שישה מיתרים, מפוחית פה
* ג'ורג' האריסון - קולות רקע
* רינגו סטאר - תופים
* ג'ורג' מרטין - פסנתר טאק

== קישורים חיצוניים ==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות קאנטרי
קטגוריה:שירי קאנטרי רוק
קטגוריה:שירי פולק רוק
Don't Pass Me By

Don't Pass Me By הוא שיר של להקת הביטלס מהאלבום The Beatles משנת 1968. את השירה המובילה מבצע רינגו סטאר. זהו השיר הראשון שנכתב על ידי סטאר בקריירה שלו עם הביטלס ובלעדיה.
סטאר הציג את השיר ללהקה עוד בשנת 1962. הוא אף זכה לאזכור פומבי על ידי פול מקרטני בתוכנית רדיו מ-1964. ההקלטה מ-1968
בוצעה ללא ג'ון לנון וג'ורג' האריסון ונקראה באופן זמני Ringo's Tune Untitled, אף ששמה הסופי הוזכר כבר ב-1964.

השורה "I'm sorry that I doubted you, I was so unfair, You were in a car crash and you lost your hair" קושרה על ידי מעריצי תאוריית הקשר על מותו של פול מקרטני שבה נאמר כי מקרטני נהרג בתאונת דרכים והוחלף בכפיל. הדבר קושר לשיר When I'm Sixty-Four שנכתב על ידי מקרטני ובו קיימת השורה "and losing my hair", אף שהביטוי "to lose one's hair" היה באותה עת ביטוי מקובל באנגלית למילה 'להתרגז'.

נכון לפברואר 2020, מונה ההשמעות של השיר ברשת הזרמת המדיה ספוטיפיי עומד על כ-11 מיליון.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירי לפידים
קטגוריה:שירי קאנטרי רוק
קטגוריה:סינגלים שהגיעו למקום הראשון בדנמרק
Why Don't We Do It in the Road?

(עברית: מדוע לא נעשה זאת בכביש?) הוא שיר רוק של להקת הביטלס מהאלבום "The Beatles" משנת 1968. השיר נכתב על ידי פול מקרטני (הקרדיט ניתן גם לג'ון לנון). זהו אחד השירים הקצרים של הלהקה, דקה ו-42 שניות בלבד. השיר בנוי בצורת בלוז 12 תיבות. גם בשיר זה כמו השיר הקודם באלבום, רק מקרטני וסטאר מנגנים בשיר ללא לנון וג'ורג' האריסון.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-12 מיליון.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירים על כבישים
קטגוריה:שירים על מין מזדמן
Julia

"Julia" הוא שיר של להקת הביטלס מהאלבום The Beatles מ-1968. השיר נכתב על ידי ג'ון לנון (הקרדיט ניתן לפול מקרטני). הכתיבה הייתה בשהייתם של חברי הלהקה אצל מהרישי מהש יוגי. השיר נכתב לאמו של לנון ג'וליה, שנדרסה למוות על ידי שיכור בשנת 1958, כשלנון היה אז בן 17. השיר גם נכתב לאשתו לעתיד של ג'ון, יוקו אונו.

השיר יצא לאור כבי סייד לסינגל לשיר Obla-Di-Obla-Da. השיר נוגן רק על ידי לנון. השיר גם עורבל כמעבר לשיר "אלינור ריגבי" באלבום הרמיקס "LOVE".

נכון לאפריל 2020, מונה ההשמעות של השיר ברשת הזרמת המדיה "ספוטיפיי" עומד על כ-17 מיליון.

== קישורים חיצוניים ==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירי הנצחה
קטגוריה:בלדות משנות ה-1960
קטגוריה:בלדות פולק
קטגוריה:בלדות רוק
דני מסנג

דני מסנג (באנגלית: Danny Maseng; נולד ב-1950, תל אביב, ישראל) הוא זמר, חזן, מלחין, מוזיקאי ומחזאי ישראלי, שפעל בישראל במהלך שנות ה-70 של המאה ה-20 ובהמשך היגר לארצות הברית, עסק בהלחנת קטעי מוזיקה ליטורגית יהודית, כתב והופיע בתיאטרון ומכהן כחזן בית הכנסת הרפורמי "היכל ישראל" שבהוליווד.

==קורות חיים==
מסנג נולד בתל אביב, נכדו של הרב הקונסרבטיבי ד"ר שלום צבי דוידוביץ, ונינו של התעשיין שמואל בלום. הוא החל להופיע עוד בילדותו. בראשית שנות ה-70 היה חבר במספר הרכבים ובכללם שלישיית לימוני הדבש ו"שלישיית הצירוף המקרי", בה הופיע עם צילה דגן ויאיר קלינגר והתפרסמה בשיר "בלדה ללוח השנה" שקלינגר הלחין. במקביל הופיע במופעים שונים ובכללם המופע "תפוח זהב" שכלל עיבודים חדשניים לשירי סשה ארגוב ובהצגה הסאטירית "המלחמה האחרונה" שהוצגה ב-1974 בתיאטרון בימות לאחר מלחמת יום כיפור. ב-1975 יצא לאור אלבומו הראשון והיחיד בישראל שנקרא "אלבום ראשון" ומתוכו בלטו מאוד השירים "אנחנו" ו"אנו ניפגש", שכתב אהוד מנור והלחין מסנג. באותה שנה הנחה את הפרקים הראשונים של התוכנית "טלפלא" והשתתף בתוכנית הטלוויזיה הלימודית "Here we are". ב-1976 עזב מסנג את ישראל והיגר לארצות הברית.

במהלך שהותו בארצות הברית התערה בחוגי היהדות הרפורמית והיה פעיל באיחוד ליהדות רפורמית, עסק בשירת ובהוראת חזנות וכן בכתיבת מוזיקה ליטורגית יהודית. הוא הוציא לאור מספר רב של אלבומים, כזמר, מלחין מעבד ומפיק וכן כתב והשתתף במספר הפקות תיאטרון. מסנג הופיע כשחקן אורח במספר סדרות טלוויזיה כגון חוק וסדר. ב-2000 ניסה מסנג ללא הצלחה יתרה לחדש את הקריירה שלו בישראל ואף הוציא לאור שירים אחדים.

במשך שנים הוא ניהל את "Hava Nashira Jewish Songleader's institute", תוך שיתוף פעולה עם דבי פרידמן וקרייג טאובמן.

==קישורים חיצוניים==

* 

* איתמר זהר, [http://itamarzo71.wordpress.com/2011/10/23/לאן-נעלם-דני-מסנג/ לאן נעלם דני מסנג], באתר itamarzo71.wordpress
* [https://dudipedia.wordpress.com/2015/10/01/דני-בוי-דודי-פטימר-בתחקיר-וראיון-בלעד/ ריאיון עם דני מסנג] באתר "דודיפדיה"
* 

==הערות שוליים==

קטגוריה:פזמונאים ישראלים
קטגוריה:זמרים ישראלים
קטגוריה:זמרים השרים בעברית
קטגוריה:משתתפי פסטיבל הזמר המזרחי
קטגוריה:מהגרים מישראל לארצות הברית
קטגוריה:מלחינים יהודים אמריקאים
קטגוריה:חזנים אמריקאים
קטגוריה:ישראלים שנולדו ב-1950
Microsoft Biztalk Server

Microsoft Biztalk Server שמכונה גם "Biztalk" הוא פלטפורמת אינטגרציה מבית היוצר של מיקרוסופט. הוא מתפקד כמוצר Enterprise Service Bus.

המוצר מכיל Adapters שונים שיכולים לתקשר עם מערכות שונות בארגון ובין שותפים חיצוניים לארגון. על ידי כך הוא מאפשר להפוך תהליכים עסקיים לאוטומטיים ולבצע תקשורת B2B.
בתרחיש בטיפוסי, BizTalk מאפשר לחברות לשלב ולנהל תהליכים עסקיים אוטומטיים על ידי החלפת מסמכים עסקיים כגון הזמנות רכש וחשבוניות בין יישומים שונים, בתוך או מעבר לגבולות הארגון.

ל Biztalk כפלטפורמת אינטגרציה יש יכולות ניתוב מתקדמות, יכולת המרת פורמטים, יכולת התממשקות עם מערכות כגון SAP, Oracle, DB2, FTP, HTTP, SOAP ועוד.
הפיתוח של BizTalk Server נעשה באמצעות Microsoft Visual Studio.
ההודעות בתוך ה Biztalk מיושמות באמצעות XML. באמצעות מפות (Maps) המפתח יכול לבצע טרנספורמציה לפורמטים שונים של XML.
סכמות, מפות, אורכסטרציות ו Pipeline שונים נוצרים באמצעות כלים גרפיים ב Visual Studio.

==גרסאות==
* 2000 - BizTalk Server 2000
* 2002 - BizTalk Server 2002
* 2004 - BizTalk Server 2004
* 2006 - BizTalk Server 2006
* 2007 - BizTalk Server 2006 R2
* 2009 - BizTalk Server 2009
* 2010 - BizTalk Server 2010
* 2013 - BizTalk 2013

==קישורים חיצוניים==
* 

קטגוריה:תוכנה מבית מיקרוסופט
אגן הגאות

עצי דובדבן על גדת אגן הגאות. ברקע נראית [[אנדרטת וושינגטון]]
אגן הגאות (באנגלית: Tidal Basin) הוא מאגר מים מלאכותי, השוכן בדרום-מזרח וושינגטון, בירת ארצות הברית. המאגר, המיועד לניקוז עודפי מים מנהר הפוטומק בעת הגאות, משמש גם אחד מאתרי הנוי והתיירות המרכזיים של העיר.

== גאוגרפיה ==
האגן, שצורתו הכללית היא כשל מעוין ועומקו כ-3 מטרים, משתרע על פני שטח של כ-433 דונם בפארק הפוטומק המערבי, מדרום למחציתה המערבית של שדרת המול. הקמתו נהגתה בשנות ה-80 של המאה ה-19. מערכת של שערי מים מחברת אותו במערבו לנהר הפוטומק ובדרומו לתעלת וושינגטון. בעת גאות בנהר נפתחים השערים בין האגן לנהר, ומים זורמים אליו מן הנהר. באותה עת נסגרים השערים מן האגן אל תעלת וושינגטון. לאחר שמסתיימת הגאות בנהר נסגרים השערים בינו לבין האגן, והשערים מהאגן אל התעלה נפתחים על מנת להזרים את המים ממנו אליה. חיל ההנדסה של צבא ארצות הברית מתחזק את מערכות השערים.

על גדות האגן ניצבות אחדות מן האנדרטאות הידועות של וושינגטון: אנדרטת ג'פרסון, אנדרטת רוזוולט, אנדרטת מרטין לותר קינג וכן אנדרטת ג'ורג' מייסון. 

כמו כן, על גדות האגן ובסביבתו נטועים אלפי עצי דובדבן יפניים, שניתנו במתנה לוושינגטון מאת העיר טוקיו שביפן בשנת 1912 והפכו לחלק קבוע מנוף העיר. לציון מתנה זו נערך בוושינגטון בכל אביב מאז 1935, למעט בשנים 1942–1946 בעקבות מלחמת העולם השנייה, פסטיבל פריחת הדובדבן הלאומי (National Cherry Blossom Festival).

==קישורים חיצוניים==

קטגוריה:וושינגטון די. סי.: גאוגרפיה
קטגוריה:ארצות הברית: אגמי אגירה מלאכותיים
קטגוריה:פוטומק
גריזלדה באטורי

גריזלדה באטורי או קריסטינה באטורי (בהונגרית: Báthory Griseldis, נולדה כ-Báthory Krisztina, בפולנית Gryzelda Batory, 1569 – 14 במרץ 1590 זמושץ) הייתה אצילה ואשת רוח הונגריה.

==ביוגרפיה==
נולדה לקרישטוף באטורי, שליט (ואידה) טרנסילבניה ושל הברונית ארז'בט (אליזבטה) בוצ'קאי (הבת של גיי'רג' בוצ'קאי ואחות השליט אישטוואן בוצ'קאי).
בגיל 14, ב-12 ביוני 1583 נישאה ליאן זמויסקי, הקנצלר של פולין, יד ימינו של דודה, המלך סטפאן באטורי. למרות חינוכה הישועי נשארה עד סוף ימיה נאמנה לדת הלותרנית בדומה לסבתה ולאמה
.
נודעה בהשכלתה ההומניסטית הרחבה ובשליטתה המצוינת בשפה הלטינית. התכתבה התכתבות עשירה בשפה זו עם בעלה, עם אחיה, אנדראש באטורי, ועם האציל הטרנסילבני יאנוש גאלפי.

גריזלדה באטורי נולדה בשם קריסטינה באטורי כילדה השלישית של המגנאט ההונגרי קרישטוף באטורי שומיוי, מנישואיו השניים לארז'בט בוצ'קאי. קיבלה גם את השם קריסטינה לכבוד סבתה, קריסטינה שויוק. אחיה הגדולים היו בלתזר באטורי (נפטר ב-1577), ומיקלוש באטורי. ב-1572 נולד לה אח, ז'יגמונט באטורי, לימים שליט טרנסילבניה.
למדה מילדות לרכב במיומנות על סוסים. בילדותה התאמנה ברכיבה על סוס פוני שהובא במיוחד מטורקיה. התחנכה אצל מורים פרטיים, כולל ישועים.

נישואיה ליאן זמויסקי תוכננו על ידי הדוד שלה, מלך פוליו, סטפאן באטורי, עוד בשנת 1580, אך נדחו עד שנת 1582 כשמלאו לה 14. למרות נסיונותיו של המלך ושל הישועים, אחרי מות אמה בעיר קולוז'וואר בשנת 1581, התנגדה הנערה בתוקף להמיר את הדת הלותרנית בדת הרומית-קתולית.
זמן קצר לפני חתונתה לזמויסקי בשנת 1583, שינתה הצעירה את שמה מקריסטינה לגריזלדה, יש אומרים שבהשפעת הרופא האנטי-טריניטריסטי, ג'ורג'ו ביאנדראטה, שנודע בפעילותו בטרנסילבניה ופולין.
טקס הנישואים התקיים בקתדרלת וואוול בקרקוב והחתונה נמשכה עשרה ימים. גריזלדה הגיעה עם פמליה של אלף מאה אנשים.
בשנת 1589 בחודש השביעי להריון, ילדה גריזלדה ילדה מתה. במרץ 1590 ילדה שוב תינוקת שנראתה בריאה. אך כעבור יום אובחנה האם עם אבעבועות שחורות ונפטרה שלושה ימים אחרי הלידה. כעבור ימים אחדים נפטרה גם התינוקת
.
הלווייתה התקיימה ביוני 1589. אחרי מותה, בשם משפחתה, דרש אחיה הצעיר, ז'יגמונט באטורי, את דמי הנדוניה - 90 פורינט - בחזרה.

==לקריאה נוספת==
*I. Horn, Andrzej Batory, Warszawa 2010 
*S. LeśniewskiJan Zamoyski. Hetman i polityk, Warszawa 2008

==קישורים חיצוניים==
* [http://genealogy.euweb.cz/hung/bathori2.html| באתר גנאלוגי ברשת]

==הערות שוליים==

קטגוריה:אצולה הונגרית
קטגוריה:אצולה פולנית
קטגוריה:בית באטורי
קטגוריה:ילידות 1569
קטגוריה:נפטרים ב-1590
Birthday (שיר של הביטלס)

"Birthday" (בעברית "יום הולדת") הוא שיר הארד רוק של הביטלס מהאלבום, The Beatles (האלבום הלבן) משנת 1968. השיר נכתב על ידי ג'ון לנון ופול מקרטני יחד, למרות שברובו נוצר על ידי פול, כולל ריף הגיטרה השולט בשיר. כמוכן ניגון הריף מבוצע על ידי פול ולא על ידי ג'ורג' אשר בדרך כלל ניגן גיטרה מובילה. זהו השיר שפותח את הצד השלישי באלבום הויניל (או הפותח את הדיסק השני בגרסת ה-CD). השיר מזכיר את סגנון הרוק הפשוט והשמח המוקדם של הביטלס ברוק אנד רול. אשתו לעתיד של לנון, יוקו אונו, ואשתו של ג'ורג' האריסון, פאטי בויד, עושות קולות ליווי בשיר. ב-1990, מקרטני ביצע את השיר מחדש בהופעה בקריירת הסולו, כצד ב' לסינגל שצד א' הוא גם ביצוע סולו שלו לשיר מתקופת הביטלס, Good Day Sunshine. ב-2010, מקרטני ורינגו סטאר ביצעו את השיר לרגל יום הולדתו ה-70 של סטאר.

== ביצוע ==
*פול מקרטני - שירה, גיטרה חשמלית, פסנתר, מחיאות כפיים
*ג'ון לנון - שירה, גיטרה חשמלית, זמר ליווי, מחיאות כפיים
*ג'ורג' האריסון - גיטרת בס, מחיאות כפיים
*רינגו סטאר - תופים, תוף מרים, מחיאות כפיים
*יוקו אונו - זמרת ליווי, מחיאות כפיים
*פטי האריסון - זמרת ליווי, מחיאות כפיים
*מאל אבנס - מחיאות כפיים

== קישורים חיצוניים ==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירים על ימי הולדת
קטגוריה:סינגלים בהוצאת קפיטול רקורדס
חיסום

חיסום הוא סוג של טיפול תרמי הניתן לחומרים לשם שינוי חלק מתכונותיהם המכניות. החיסום מתבצע על ידי חימום החומר לטמפרטורה גבוהה, החזקתו זמן מה בטמפרטורה זו ולאחר מכן קירור מהיר. בסיום החיסום מבצעים לעיתים פעולה של הרפיה המצמצמת במידת מה את תוצאות החיסום על ידי שחרור מאמצים בחומר<ref name=":0"></ref>.

חיסום מבוסס על הפולימורפיזם של החומרים, יכולתם להופיע בצורות גבישיות שונות. החיסום משנה את רשת הגבישים הפנימית, שינוי הגורר גם שינויים בתכונות החומר.

פעולת החיסום מוכרת לאדם זה זמן רב והיא מוזכרת באודיסיאה, כאשר אודיסאוס וחבריו, הכלואים במערת הקיקלופ, הכינו את המוט שניקר את עין הקיקלופ. בכרוניקה של בית מקדש מאסיה הקטנה מסופר איך מבצעים את חיסומה של פלדת דמשק: "מחממים את הפלדה עד שתאיר כמו השמש הזורחת במדבר ואז מקררים אותה עד להשגת צבע ארגמני על ידי תקיעתה לתוך גוף של עבד שרירי. חיוניות העבד תעבור אל החרב."

== חיסום פלדה ==
הפלדה היא סגסוגת של ברזל ופחמן ותהליכי החיסום וההרפיה מיועדים לשפר את התכונות המכניות שלה, על ידי חימומה ובכך שינוי המבנה המטלוגרפי שלה<ref></ref>. את החיסום וההרפיה מבצעים בעזרת תרשימים של ברזל ופחמן, שמגדירים את המבנה המטלוגרפי של סגסוגת ברזל-פחמן, בהתאם לטמפרטורה ולאחוזי הפחמן בסגסוגת.

== חיסום זכוכית ==
בייצור רגיל של זכוכית, הזכוכית מתקררת בהדרגה לטמפרטורה של החדר. חיסום זכוכית מתבצע על ידי קירור פתאומי (בעזרת מים קרים מאוד) של זכוכית המצויה בטמפרטורה גבוהה, קרובה לטמפרטורת ההמסה שלה. הקירור הפתאומי גורם לכך שפני הזכוכית מתקררים מהר יותר ולכן גם מתכווצים וכולאים את יתר החומר, שעדיין לא הספיק להתכווץ<ref name=":0" />. תהליך זה יוצר לחץ גדול בפני הזכוכית ומגדיל את קשיותה פי חמישה.

==ראו גם==
* חישול
* ריתוך

== קישורים חיצוניים ==

* [http://www.tashbetsim.com/?p=963 חישול וחיסום] באתר של הוצאת ענבר
* [http://news.google.com/newspapers?nid=1964&dat=19811008&id=SP8sAAAAIBAJ&sjid=Tc0FAAAAIBAJ&pg=3383,5565715 ייתכן שנחשף סוד פלדת דמשק] 
* 

== הערות שוליים ==

קטגוריה:הנדסת חומרים
קטגוריה:מטלורגיה
Yer Blues

Yer Blues הוא שיר של להקת הביטלס מהאלבום The Beatles מ-1968. השיר נכתב על ידי ג'ון לנון (אך הקרדיט ניתן גם לפול מקרטני). השיר נכתב בזמן שהותם של חברי הלהקה ברישיקש, הודו. המילים בשיר אפלות וכבדות ויש להן התייחסות לשיר של בוב דילן, Ballad of a Thin Man. לנון גם שר על אמו ג'וליה ואביו אלפרד באחד הבתים. השיר בוצע בהופעה חיה של לנון ואשתו יוקו אונו עם להקתם, Plastic Ono Band באלבום ההופעה, Live Peace in Toronto 1969.
קיים ביצוע מפורסם נוסף משנת 1968 המבוצע על ידי הסופרגרופ "דירטי מאק", שהורכבה מג'ון לנון - שירה וגיטרה; אריק קלפטון - גיטרה; קית' ריצ'רדס - בס, ומיטש מיטשל - תופים.

==קישורים חיצוניים==

קטגוריה:שירי הביטלס
קטגוריה:שירים באנגלית
קטגוריה:שירים על התאבדות
קטגוריה:בלדות רוק
קטגוריה:שירים סאטיריים
Mother Nature's Son

Mother Nature's Son (בתרגום חופשי לעברית: בן של אמא טבע) הוא שיר פולק של להקת הביטלס מהאלבום The Beatles (האלבום הלבן), משנת 1968. השיר נכתב על ידי פול מקרטני (הקרדיט ניתן גם לג'ון לנון) בזמן שהביטלס שהו ברישיקש, הודו אצל מהרישי מהש יוגי. השיר השפיע על לנון שכתב שיר אשר היה אמור להיכלל באלבום, אך לא נכלל שנקרא "Child Of Nature" שבסוף הפך ל-"Jealous Guy" שבאלבום הסולו של לנון, Imagine. השיר זכה לגרסת כיסוי על ידי הארי נילסון. מקרטני הקליט את השיר לבדו עם התזמורת של מפיק הלהקה, ג'ורג' מרטין. לשיר הוקלטו 25 טייקים, לבסוף הטייק ה-24 נבחר (טייק 2 מופיע ב-Anthology 3).

הזמר הישראלי שמוליק קראוס הקליט בשנות ה-70' גרסת כיסוי לשיר בשם "אמא טבע" שנכללה באלבומו מדינת ישראל נגד קראוז שמואל ואורכה כ-11 דקות.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירים באנגלית
שדרת העצמאות

מראה בשדרת העצמאות. בקדמת התמונה נראה [[מוזיאון הירשהורן. ברקע משמאל נראית אנדרטת וושינגטון]]
שדרת העצמאות (באנגלית: Independence Avenue) היא אחת מן השדרות המרכזיות בעיר וושינגטון, בירת ארצות הברית. 
== מבנה ==
השדרה מתמשכת ממזרח למערב לאורך כשישה קילומטרים בדרומה של וושינגטון, בצמוד לפאתה הדרומית של שדרת המול. הקצה המזרחי של השדרה נמצא מדרום-מזרח לבניין הקפיטול ואילו הקצה המערבי שלה נח בקרבת גדת נהר הפוטומק. חלקה המערבי של השדרה מפוצל לשני נתיבים חד-סטריים, שהדרומי שבהם חולף בגשר על פני אגן הגאות בפארק הפוטומק המערבי. 

לאורך השדרה, שנקראה במקור "רחוב B דרום", שוכנים רבים מן המוסדות הממלכתיים ואתרי התיירות של וושינגטון, ובזכותם היא מושכת אליה תנועת תיירים ערה בסופי שבוע. עם אתרים אלו נמנים (ממזרח למערב):
* ספריית הקונגרס
* בניין הקפיטול
* בנייני המשרדים של בית הנבחרים של ארצות הברית
* הגן הבוטני של ארצות הברית
* המכון הסמית'סוני
* בניין קול אמריקה
* מוזיאון הירשהורן
* מוזיאון האוויר והחלל הלאומי
* אנדרטת דווייט ד. אייזנהאואר
* משרדי מחלקת החינוך של ארצות הברית, מחלקת הבריאות ושירותי האנוש של ארצות הברית, מחלקת החקלאות של ארצות הברית ומחלקת האנרגיה של ארצות הברית
* בניין רשות התעופה הפדרלית
* גלריית פריר
* אנדרטת ג'ון פול ג'ונס
* אנדרטת הזיכרון של מחוז קולומביה
* אנדרטת מרטין לותר קינג
* אנדרטת מלחמת קוריאה
* אנדרטת ג'ון אריקסון

==קישורים חיצוניים==

*
Sexy Sadie

Sexy Sadie הוא שיר של להקת הביטלס מהאלבום The Beatles (האלבום הלבן), 1968. השיר נכתב על ידי ג'ון לנון (הקרדיט ניתן גם לפול מקרטני). השיר נכתב בהודו, ובמקור לנון רצה לקרוא לשיר "מהרישי" אך שינה ל-"Sexy Sadie" בהצעתו של ג'ורג' האריסון. השיר מבטא את אכזבתו של לנון מהמהרישי מהש יוגי, מדריך חברי הלהקה למדיטציה, לאחר שהמהרישי ניסה, לכאורה, להתחיל עם מיה פארו או לתקוף אותה מינית בזמן שהשתתפה בקורס באשרם של המהרישי.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-12.7 מיליון.

== ביצוע ==
* ג'ון לנון - שירה מובילה, גיטרת קצב, אורגן האמונד
* ג'ורג' האריסון - גיטרה מובילה, קולות רקע
* פול מקרטני - פסנתר לסלי, גיטרה בס, קולות רקע
* רינגו סטאר - תופים, תוף מרים

==קישורים חיצוניים==

== הערות שוליים ==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירי דיס
קטגוריה:בלדות רוק
Helter Skelter

Helter Skelter הוא שיר רוק של להקת הביטלס מהאלבום The Beatles (האלבום הלבן), 1968. השיר נכתב על ידי פול מקרטני (הקרדיט ניתן גם לג'ון לנון). השיר דורג במקום ה-52 במגזין הרולינג סטון ברשימת 100 השירים הטובים ביותר של הביטלס. רבים רואים בשיר את התחלתו של ההבי מטאל.

מקרטני הושפע בכך שקרא את המגזין Guitar Playing Magazine בו היה ריאיון עם גיטריסט המי, פיט טאונסנד כשהוא מתאר את שירם, "I Can See For Miles". לבסוף מקרטני כתב את השיר. שם השיר היה סלנג למילה "אי-סדר". השיר תיאר טירוף, רצח, עצבים, כעס ועוד. בשיר יש הרבה מעברים פסיכדליים שעוברים בהארד רוק. יש צלילים של חריקות מתכת ועצירה בשיר. אחד המאפיינים הבולטים בשיר הוא הסוף, שבו המתופף רינגו סטאר צועק את המשפט, "I've got blisters on my fingers". טייק מוקדם של השיר נמשך כ-27 דקות ו-11 שניות.

השיר שימש מקור השראה לצ'ארלס מנסון לביצוע מעשיו.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-34 מיליון.

==קישורים חיצוניים==

==הערות שוליים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת קפיטול רקורדס
Long, Long, Long

"Long, Long, Long" הוא שיר פסיכדלי של להקת הביטלס מהאלבום The Beatles (האלבום הלבן הכפול), 1968. השיר נכתב על ידי גיטריסט הלהקה, ג'ורג' האריסון. כשר אהבה. זהו שיר שכל הלהקה מבצעת ללא ג'ון לנון בשיר יש קטע פסיכדלי. השיר דורג במקום ה-99 במגזין הרולינג סטון בתואר 100 השירים הטובים ביותר של הביטלס. זהו השיר המסיים את הצד השלישי בתקליט הויניל.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות פולק
קטגוריה:שירי פולק
קטגוריה:שירים פסיכדליים
Revolution 1

Revolution 1 הוא גרסת בלוז רוק לסינגל של הביטלס, Revolution. השיר ה"בלוזי", מופיע באלבום The Beatles (האלבום הלבן הכפול) משנת 1968. שיר זה נכתב למהפכה בצרפת שהתרחשה באותה שנה. בטייק ה-20 של השיר, השיר נמשך 10 דקות עם קטעים מהקטע האוונגרדי, Revolution 9.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירים באנגלית
Honey Pie

Honey Pie הוא שיר של להקת הביטלס מהאלבום The Beatles (האלבום הלבן הכפול), 1968. השיר נכתב על ידי פול מקרטני (הקרדיט ניתן גם לג'ון לנון). השיר מדבר על אישה שהפכה לשחקנית מצליחה בארצות הברית, והמאהב שלה שרוצה להצטרף אליה באנגליה. השיר הוקלט בראשון לאוקטובר ולשיר הוקלט רק טייק אחד שהוקלט ביום הראשון.

השיר בוצע מחדש על ידי אמנים שונים, ביניהם ברברה סטרייסנד, רביעיית גולדן גייט וזמרי המלך.

==קישורים חיצוניים==

 

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירים על אוקיינוסים וימים
קטגוריה:שירים על תחבורה
קטגוריה:קצרמר שירים
Savoy Truffle

Savoy Truffle הוא שיר אשר נכתב על ידי ג'ורג' האריסון לאלבום הלבן של הביטלס (The Beatles). השיר נכתב כמחווה לחברו של האריסון, הגיטריסט אריק קלפטון. ג'ון לנון לא משתתף בשיר (כמו בשירו האחר של האריסון באלבום, Long, Long, Long). בשיר יש התייחסות לשיר אחר באלבום Ob-La-Di, Ob-La-Da. בשיר יש שישה סקסופונים, עליהם ניגן נגן הסקסופון רוני רוס, שניגן מאוחר יותר באלבומו של לו ריד Transformer.

את השיר כתב האריסון בהתייחס לחיבתו של קלפטון לממתקים, ויש בו מספר אזהרות מפני הנזק שהללו גורמים לשיניים (בפרט "אך תיאלץ לעקור את כולן אחרי טראפל סבוי"). שם השיר ומרבית הממתקים הנזכרים בו נלקחו מתוך רשימת התכולה של קופסת הממתקים "Good News", שאף היא נזכרת בשיר במרומז, מתוצרת חברת הממתקים האנגלית מאקינטוש'ז . מקצת משמות הממתקים הומצאו על ידי האריסון.

השיר בוצע בגרסאות כיסוי רבות, ביניהן על ידי אלה פיצג'רלד, פיש, , ו (בנו של ג'ורג').

==קישורים חיצוניים==

==הערות שוליים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירים על מזון ושתייה
Cry Baby Cry

Cry Baby Cry הוא שיר של להקת הביטלס הכלול ב"אלבום הלבן" (The Beatles) משנת 1968. השיר נכתב על ידי ג'ון לנון והסוף נכתב על ידי פול מקרטני. הסוף הוא שיר אחר המכונה "Can You Take Me Back", אשר היה טייק לא משומש מההקלטות של "I Will". גרסת דמו של השיר הוקלטה כבר בשנת 1967<ref></ref>.

== הרכבה ==
דמואים מעידים כי לנון הלחין את השיר בשלהי 1967. המילים המקוריות היו "Cry baby cry, make your mother buy." לנון תיאר בפני הביוגרף האנטר דייוויס כיצד קיבל את המילים מפרסומת. חלק מהמילים של השיר מבוססות באופן חופשי על שיר הילדים "Sing a Song of Sixpence".

== "Can You Take Me Back?" ==
השיר נעקב באלבום על ידי רצועה לא קשורה ולא רשומה, שהייתה אלתור של מקרטני. למרות שלרצועה זו לא היה שם רשמי במקור, היא ידועה בעיקר כ-"Can You Take Me Back?" בעקבות המילים העיקריות, ונחשבה לרשמית ברשימת הרצועות רק במהדורת 50 השנים לאלבום. הרצועה היא ג'אם מאולתר של מקרטני שהוקלטה במהלך ה-16 בספטמבר 1968 במהלך ההקלטות של "I Will".

== הצלחה ==
נכון לאפריל 2020, מונה הצפיות של השיר ברשת הזרמת המדיה עומד על כ-8.8 מיליון.<ref></ref>

== קישורים חיצוניים ==

==הערות שוליים==

קטגוריה:שירי 1968
קטגוריה:שירי הביטלס
קטגוריה:שירים באנגלית
קטגוריה:שירים על בכי
Good Night

Good Night הוא השיר האחרון באלבום הלבן של הביטלס שיצא ב-1968. ג'ון לנון כתב את השיר לבנו ג'וליאן כשהיה בן 5.

השירה המובילה מבוצעת על ידי רינגו סטאר המתופף, חבר הביטלס היחיד ששר בשיר, יחד עם התזמורת של מפיק הלהקה ג'ורג' מרטין. המקהלה של מייק סאמס שרים קולות ליווי בשיר. סטאר הפך לחבר השלישי (אחרי פול מקרטני וג'ורג' האריסון) שהקליט שיר של הלהקה בלי חבר נוסף בלהקה (לנון היה הרביעי, בשיר Julia). השיר מסתיים כשסטאר לוחש: "Good night... Good night, everybody... Everybody, everywhere... Good night.".

באלבום הרמיקס של הלהקה, Love, השיר מעורבל בין Lucy in the Sky with Diamonds ו-Octopus's Garden.

השיר בוצע על ידי אמנים נוספים רבים, ביניהם הקרפנטרז, לינדה רונסטאדט ומנהטן טרנספר.

==קישורים חיצוניים==

קטגוריה:שירי 1968
קטגוריה:שירי הביטלס
קטגוריה:שירי ברברה סטרייסנד
קטגוריה:שירים באנגלית
קטגוריה:שירים על לילות
קטגוריה:שירים על שינה
אגם האצ'ירו

אגם האצ'ירו (ביפנית: 八郎潟 או 八郎湖) הוא אגם באי הונשו שביפן. זוהי הנקודה הנמוכה ביותר ביפן, בגובה של 4 מ' מתחת לפני הים.

האגם שוכן במחוז אקיטה שבחבל טוהוקו. מקור שמו של האגם הוא באגדה, שלפיה אדם בשם האצ'ירו שנהפך לדרקון בחר באגם כביתו לאחר נדודים רבים. בשלב מאוחר יותר הוא נמשך לאישה שבבעלותה היה אגם טזאווה, אגם נוסף במחוז, ועבר לגור איתה. בשל כך האגם נעשה רדוד יותר.

בעבר היה האגם השני בגודלו ביפן, לאחר אגם ביווה, אולם בשנת 1957 החל ייבוש נרחב של האגם לצורך גידולים חקלאיים, ושבע שנים לאחר מכן הוקם על השטח שיובש הכפר אוגטה. שטח האגם שנותר הוא 48.3 קמ"ר. יש הרואים בייבוש האגם טעות, לאור עודף האורז שנצפה זמן קצר לאחר סיום הייבוש. אחרים מבכים את אובדן שטחי המים.

תעשיית הדיג של צדפות שיג'ימי (סוג של צדפות מנעול) באגם שגשגה בעבר, אולם לאחר שהמים הפכו פחות עכורים היא פחתה בהיקפה. כיום, דיג של דגים מסוג Micropterus מושך תיירים מחוץ למחוז.

==קישורים חיצוניים==

האצ'ירו
קטגוריה:טוהוקו
קטגוריה:יפן: אטרקציות תיירותיות
דרישות פונקציונליות לנתוני זהות

דרישות פונקציונליות לנתוני זהות (Functional Requirements for Authority Data - FRAD), בעבר "דרישות פונקציונליות לרשומות זהות" (Functional Requirements for Authority Records - FRAR), הוא מודל ישויות קשרים שפותח על ידי הפדרציה הבינלאומית של ארגוני ספריות ומוסדותיה (IFLA) כדי לקשר בין נתונים הרשומים ברשומות זֶהוּת בספרייה לצורכי המשתמשים באותן רשומות, להקל בשימוש בהן ולשתף אותם בנתונים אלה.

הטיוטה הוצגה ב- 2004 בוועידה הכללית ה-70 של IFLA ובמועצה שלה שהתקיימה בבואנוס איירס על ידי גלן פאטון (Glenn Patton). היא מהווה תוספת והרחבה למודל FRBR והוסיפה ישויות ומאפיינים רבים.

מטרת העבודה המושגית והביצוע העתידי היא לתמוך בארבע משימות שמבוצעות, בדרך כלל, על ידי משתמשים בהקשר ספרייתי, או על ידי לקוחות הספרייה (שלוש המשימות הראשונות), או על ידי הספרנים עצמם (כל ארבע המשימות):

*למצוא: למצוא ישות או קבוצה של ישויות המתאימות לקריטריונים המוצהרים
*לזהות: לזהות ישות
*להכניס דבר בהקשר: למקם אדם, תאגיד, יצירה וכדומה בהקשר
*להצדיק: לתעד את רשומת הזהות ולהסביר את הבחירה בשם או בצורת השם עליה מבוססת נקודת הגישה

אחרי פיתוח FRAR אחראית קבוצת העבודה העוסקת בדרישות פונקציונליות ומספור של רשומות זהות (Functional Requirements and Numbering of Authority Records (FRANAR)) על מחקר אפשרות הביצוע של מספר זהות סטנדרטי בינלאומי (International Standard Authority Data Number (ISADN)) ולשרת כגוף הרשמי המקשר של איפל"א ולעבוד עם קבוצות אחרות העוסקות בקובצי זהות.

== קישורים חיצוניים ==
<div class="mw-content-ltr">
* [http://www.ifla.org/VII/d4/wg-franar.htm Working Group on Functional Requirements and Numbering of Authority Records (FRANAR)]
</div>

קטגוריה:שיטות ותקנים בספרנות
מיומי נריטה

מיומי נריטה (ביפנית: 成田 真由美; נולדה ב-27 באוגוסט 1970 בקווסאקי) היא שחיינית יפנית, זוכת 15 מדליות זהב ב, ו-20 בסך הכל. תוארה כ"אחת מהספורטאים הפאראלימפיים הטובים בעולם" בידי הוועד הפאראלימפי הבינלאומי.

==נכות וקריירה==

נריטה משתמשת בכיסא גלגלים בעקבות דלקת חוט השדרה, בה לקתה בגיל 13. בנוסף, נריטה משותקת עוד יותר בפלג גופה העליון, בעקבות תאונת דרכים שהתרחשה ב-1994, השנה בה התחילה להתחרות בשחייה. 

ב-1996 ייצגה את יפן ב, בהם זכתה בשתי מדליות זהב, שתי מדליות כסף, ומדליית ארד אחת. ב זכתה בשש מדליות זהב, ושברה חמישה שיאים עולמיים.

==חיים פרטיים== 
נריטה רכשה את השכלתה הגבוהה באוניברסיטת הוסיי שבטוקיו. היא נשואה, ומצהירה כי חוץ מספורט, תחביבה העיקרי הוא בישול. עד שנת 2008, ביקרה בלמעלה מ-50 בתי ספר וחברות כל שנה, על מנת להרצות בנושא ספורט נכים, התנועה הפאראלימפית, וסוגיית מעורבותם הכללית של יפנים בעלי מוגבלות פיזית בחברה היפנית.

==הערות שוליים==

קטגוריה:שחייניות יפניות
קטגוריה:אלופות פאראלימפיות יפניות
קטגוריה:שחייניות במשחקים הפאראלימפיים אטלנטה (1996)
קטגוריה:שחייניות במשחקים הפאראלימפיים סידני (2000)
קטגוריה:שחייניות במשחקים הפאראלימפיים אתונה (2004)
קטגוריה:ספורטאים פאראלימפיים יפנים
קטגוריה:יפניות שנולדו ב-1970
קטגוריה:יפנים שנולדו ב-1970
מישל טלו

מישל טלו (בפורטוגזית: Michel Teló; נולד ב-21 בינואר 1981) הוא זמר-יוצר ברזילאי. לפני שהחל את קריירת סולו שלו, שר טלו בלהקות שונות, המפורסמת שבהם הייתה גרופו טרדיסאו. הלהיט הגדול של מישל טלו הוא השיר Ai Se Eu Te Pego שהושמע בכל העולם.

== ביוגרפיה ==
בגיל 12, בעידוד הסביבה הקרובה אליו, החליט טלו להקים להקה צעירה בשם "גורי", אשר ביצעה מוזיקה מסורתית, ששיפרה את כישרונות השירה של מישל טלו. הוא היה הסולן והמלחין של הלהקה. בנוסף, טלו לקח שיעורי נגינה בפסנתר במשך 5 שנים.

=== בלהקת גרופו טרדיסאו (1997–2008) ===
בשנת 1997, הוזמן מישל טלו ללהקה המפורסמת בברזיל גרופו טרדיסאו כאשר היה רק בן 16. טלו נענה להצעה, ושימש סולן בלהקה במשך 11 שנים, עד 2008. טלו הלחין את הלהיטים הגדולים של הלהקה, וביניהם השירים "Pre Sempre" ו-"Brasileira". בשנת 2008 הוא עזב את הלהקה, מכיוון שרצה להחיות את קריירת הסולו שלו.

=== קריירת סולו (2008-היום) ===
האלבום הראשון של טלו, Balada Sertaneja, שוחרר בשנת 2009 על ידי חברת התקליטים הברזילאית, Som Livre.
==קישורים חיצוניים==

מישל טלו מנגן ב[[אקורדיון במהלך הופעה]]
* 

קטגוריה:זמרים ברזילאים
קטגוריה:ברזילאים ממוצא איטלקי
קטגוריה:אמני סוני מיוזיק לטין
קטגוריה:ברזילאים שנולדו ב-1981
א.ג. קופנהגן

א.ג. קוֹפֶּנְהָגֶן (בדנית: AG København) הייתה קבוצת כדוריד מהעיר קופנהגן שבדנמרק, שהתחרתה בליגה הדנית בכדוריד. הקבוצה נוסדה בשנת 2010 וזכתה פעמיים באליפות הליגה הדנית. היא אף הגיעה לפיינל פור של ליגת האלופות האירופית. הקבוצה אירחה את משחקיה באולם בלרפ סופר ארנה.

==היסטוריה==
א.ג. קופנהגן נוסדה ב-7 בינואר 2010 על ידי יספר נילסן, בעל מניות בעיר, מאיחוד קבוצת הכדוריד של המועדון פ.צ. קופנהגן עם קבוצת א.ג. הונדבולד. הקבוצה העפילה לליגת הכדוריד הבכירה בתום עונת , כשבעונה זו זכתה גם בגביע הדני. בעונת זכתה בדאבל. ב-28 באפריל 2012 הגיעה הקבוצה לפיינל פור של ליגת האלופות בכדוריד לאחר שגברה על ברצלונה. בפיינל פור הפסידה א.ג. קופנהגן לאתלטיקו מדריד בתוצאה 25:23. בתום העונה זכתה באליפות בפעם השנייה ברציפות.

הקבוצה התאחדה עם ק.י.פ. קולדינג לאחר שפשטה את הרגל עם עזיבת הבעלים נילסן ביולי 2012.

==תארים==
*הליגה הדנית בכדוריד: 2
**זכייה: , .
*הגביע הדני בכדוריד: 2
**זכייה: , .
*ליגת האלופות בכדוריד: 0
**פיינל פור: .

==קישורים חיצוניים==

* [http://www.eurohandball.com/ec/cl/men/2011-12/clubs/016207/AG+Kobenhavn דף באתר האיגוד האירופי]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדוריד
קטגוריה:קופנהגן: ספורט
אסקרי

לוחם אסקרי [[נושא רומח באימון בדרום אפריקה, 1943]]
אסקרי (סוואהילי Askari אליה הגיעה מערבית عسكري - חייל) הם חיילים שחורים שנלחמו בצבאותיהן של מעצמות קולוניאליות באפריקה. הם שירתו בעיקר בקרן אפריקה, מזרח אפריקה ומרכז אפריקה. מלבד תפקידי לוחמה היו גם חלק מהמשטרה המקומית ומהז'נדרמריה. אלה היו נפוצים בצבא הבריטי, בצבא האיטלקי, בצבא הפורטוגלי, בצבא הגרמני והצבא הבלגי. 

לחיילים האלה היה תפקיד מפתח בהשתלטות המעצמות הקולוניאליות על אפריקה, היות שמנין החיילים הלבנים בצבאות אלה היה בדרך כלל קטן מאוד. לאחר סיום הכיבוש, שימשו לרוב בתפקידי חיל מצב באזור הכבוש. במלחמת העולם הראשונה ובמלחמת העולם השנייה הוצבו האסקרי גם מחוץ לקולוניות שבהם גויסו.

==קישורים חיצוניים==

קטגוריה:אפריקה: היסטוריה
קטגוריה:צבאות
אסקרי
סיפור משתמש

סידור ומיפוי של שורות מסיפור המשתמש לפי חשיבות
סיפור משתמש (באנגלית: User Story) הוא מונח מתחום חוויית המשתמש, המשמש כאמצעי לתיעוד דרישות בפרויקט תוכנה. הסיפור כולל תיאור לא פורמלי של המוצר הרצוי, של הדרישות השונות ממנו ושל השימוש העתידי שלו, בשפה טבעית.<ref></ref> סיפור המשתמש הוא שלב ראשוני בתהליך יצירת המוצר, המשמש את מנהל המוצר, את מפתח התוכנה ואת הבודק בעבודתם.<ref name=":0"></ref>

שיטת עבודה זו מיוחסת לקנט בק, והיא נועדה לאפשר למפתחי המוצר להבין את האופן שבו משתמש הקצה ישתמש בו.<ref></ref> הסיפור מציג את חוויית השימוש במוצר מזווית הראיה של משתמש הקצה כדי למקד את מפתחי המוצר במציאת פתרונות שיאפשרו למשתמשים להשתמש בו בצורה נוחה.<ref name=":0" />

יצירת סיפור משתמש היא שלב במחקר שנעשה כחלק מההכנות המקדימות לעבודה על מוצר תוכנה. המחקר מתבצע באמצעות ראיונות, תצפיות ושאלונים למשתמשי הקצה. לעיתים נעשה גם שימוש בקבוצות מיקוד. הנחת העבודה היא שמענה על צרכים אמיתיים של לקוחות יגדיל את הצלחת המוצר בשוק.<ref></ref>

==מבנה==
סיפור משתמש כתוב בצורה תבניתית ומכיל משפטים הכתובים בצורה המתאימה לתבנית המוצגת מטה. מכל שורה בסיפור נגזרת בשלב מאוחר יותר משימה שעליה צוות התוכנה יעבוד בשלב הפיתוח.<ref></ref>

תבנית שורה בסיפור משתמש בעברית:

תבנית זהה באנגלית:

כל משפט בסיפור המשתמש מציג שימוש יחיד ונקודתי במוצר. התפקיד מציג את הדמות העושה שימוש במוצר. הוא נבחר מתוך רשימה מוגבלת של תפקידים, על מנת למקד את סיפור המשתמש בתרחישי השימוש המרכזיים. היכולת מגדירה את הפעולה שהמשתמש רוצה להיות מסוגל לבצע, או מתארת את היכולת שהוא רוצה שהתוכנית תקנה לו. המטרה מציגה את הסיבה שבגינה דרושה היכולת.<ref name=":0" />

=== דוגמאות ===
* כמשתמש אפליקציית תשלום, ארצה להיות מסוגל לשלוח כסף לאדם, כדי להעביר לו תשלום על שירות.
* כנהג ברכב אוטונומי, ארצה להיות מסוגל ללחוץ על הבלמים בעצמי, כדי להצליח לשלוט על הרכב בעתות חירום.
* כקונה באתר לרכישת בגדים, ארצה לבחור מוצרים בדפים השונים ולהוסיף אותם לסל הקניות שלי, כך שישמרו לי עד לסיכום הרכישה שאבצע בסוף התהליך.
* כמשתמש בכספומט, ארצה להקליד את סכום המשיכה הרצוי, ולקבל מהכספומט שטרות בסכום המדויק, כך שאוכל לחסוך את פעולת ההמתנה בתור בבנק לצורך משיכת כסף.
* כמשתמש בשעון חכם, ארצה שהשעון יבחר בעבורי שירים שמתאימים לקצב הדופק שלי, כדי שאזכה בחווית שמיעה מותאמת לפעילות שאני מבצע.

== ראו גם ==
* פיתוח תוכנה זריז
* Scrum
* בדיקות במתודולוגיה זריזה עם סיפורים עסקיים
* בדיקות תוכנה

== הערות שוליים ==

קטגוריה:הנדסת תוכנה
יוקיקו אקאבה

יוּקִיקוֹ אָקָאבָּה (ביפנית: 赤羽 有紀子; נולדה ב-18 באוקטובר 1979) היא רצה יפנית למרחקים ארוכים שמתמחה במקצים של ריצת 10000 מטר, חצי מרתון ומרתון.

==ביוגרפיה==
אקאבה נולדה בעיירה האגה שבמחוז טוצ'יגי, יפן. היא זכתה במדליית הכסף באוניברסיאדת פלמה (1999) במקצה חצי המרתון. באוניברסיאדת בייג'ינג (2001) זכתה במדליית הארד במקצה ל-10,000 מ' וסיימה במקום השמיני במקצה ל-5,000 מ'. באולימפיאדת בייג'ינג סיימה במקום ה-20 במקצה ל-10,000 מ', אך במקצה ל-5,000 מ' לא העפילה לגמר. באליפות העולם באתלטיקה 2009 שנערכה בברלין סיימה במקום ה-31 במרוץ המרתון. באותה שנה השתתפה גם באליפות העולם בחצי מרתון בבירמינגהאם, אולם היא לא השיגה הישג משמעותי, אישי או קבוצתי, באליפות זו.

בשנת 2009 הגיעה למקום השני במרתון אוסקה הבינלאומי לנשים. בתחילת שנת 2010 השתתפה שוב במרתון אוסקה, אך אף שהייתה מועמדת לאחד המקומות הראשונים, היא פרשה באמצע המרוץ. עד מהרה היא חזרה לכושרה והגיעה למקום השני בתחרות חצי המרתון לנשים במצואה במרץ של אותה שנה עם תוצאה של 1:11:09. באותה שנה גם השתתפה במרתון לונדון והגיעה למקום השישי עם זמן של 2:24:55, שיא אישי למרחק זה. בשנת 2011 הגיעה במקום הראשון במרתון אוסקה עם תוצאה של 2:26:29, הזכייה הראשונה שלה במקצה מרתון, אולם תוצאה זו לא הספיקה עבורה בשביל להיכלל בסגל יפן לאליפות העולם. באותה שנה הגיעה שוב למקום השישי במרתון לונדון, תוך שהיא קובעת שיא אישי של 2:24:09. אף שהגיעה למקום השמיני במרתון נגויה ב-2012, היא נבחרה למחליפה בסגל היפני לאולימפיאדת לונדון בשל מיקומה מאליפות העולם.

בשנת 2013 היא סיימה את מרתון אוסקה במקום השני, אך בעקבות פסילת המנצחת, יוקיקו אקאבה בסופו של דבר זכתה בתחרות.

==קישורים חיצוניים==

קטגוריה:רצות מרתון
קטגוריה:רצות למרחקים ארוכים
קטגוריה:אתלטיות באולימפיאדת בייג'ינג (2008)
קטגוריה:אתלטיות יפניות
קטגוריה:יפניות שנולדו ב-1979
קטגוריה:יפנים שנולדו ב-1979
אולימפיאדת הקיץ 1916

מצעד בטקס חניכת האצטדיון הגרמני
אולימפיאדת הקיץ 1916 הייתה אולימפיאדה אשר תוכננה להיערך בברלין שבגרמניה בקיץ 1916, אולם היא בוטלה בעקבות פרוץ מלחמת העולם הראשונה. אולימפיאדה זו היא האולימפיאדה השישית במניין האולימפיאדות בעת החדשה.

באולימפיאדה תוכנן גם שבוע של ספורט חורף שהיה אמור לכלול תחרויות החלקה מהירה, החלקה אמנותית, הוקי קרח וסקי נורדי. אף שרעיון זה לא יצא אל הפועל בשל ביטול האולימפיאדה, הוא נתן את ההשראה לקיום אולימפיאדת חורף.

== היסטוריה ==
העיר ברלין זכתה במכרז לאירוח האולימפיאדה והועדפה על פני אלכסנדריה ובודפשט. העבודה על האצטדיון הגרמני בברלין, האתר המרכזי של המשחקים, החלה בשנת 1912 באתר מסלול המרוצים גרונוולד. האצטדיון, שתוכנן להכיל 18,000 מושבים, נחנך ב-8 ביוני 1913 בטקס שבו נכחו 60,000 צופים ובמהלכו שוחררו 10,000 יונים.

עם פרוץ מלחמת העולם הראשונה נמשכו ההכנות למשחקים האולימפיים, מאחר שהמלחמה לא נתפסה כמלחמה שתימשך מספר שנים. אולם, בסופו של דבר, המשחקים בוטלו.

ברלין זכתה שנית באירוח המשחקים האולימפיים לקראת אולימפיאדת ברלין ב-1936.

==ראו גם==
* אולימפיאדת הקיץ 1940
* אולימפיאדת הקיץ 1944

קטגוריה:אולימפיאדות שבוטלו
1916
קטגוריה:גרמניה: אולימפיאדות
ג'ויס רדמן

ג'ויס רדמן (באנגלית: Joyce Redman; 9 בדצמבר 1915 – 10 במאי 2012) הייתה שחקנית קולנוע ותיאטרון אירית מועמדת שני פרסי אוסקר על הופעותייה בסרטים "טום ג'ונס" ו"אותלו".

== קריית משחק ==
=== קולנוע ===
החלה את דרכה כשחקנית על בימות תיאטרון ובהפקות טלוויזיה בריטיות והתגלתה בשנת 1942 בסרט המלחמה "אחד ממטוסנו נעלם".
זכתה לתהילה בתחילת ולקראת אמצע שנות ה-60 כאשר הועמדה לשני פרסי אוסקר בקטגוריית פרס אוסקר לשחקנית המשנה הטובה ביותר ולפרס גלובוס הזהב על הופעותייה בקומדיה "טום ג'ונס" בתפקיד גברת וויטרס ובדרמה "אותלו" בה שיחקה בתור אמיליה אשתו של נושא הדגל איגו.
ב-1974 השתתפה רדמן במיני סדרה הבריטית "Notorious Woman" בתפקיד סופי דופין אמה של הסופרת הצרפתייה ז'ורז' סאנד (רוזמרי האריס).
ב-1978 שיחקה רדמן בהפקת הטלוויזיה הבריטית של גלן ג'ורדן "עלובי החיים" בתור המשרתת מגלואייר. 
בשנת 2001 ערכה רדמן את הופעתה האחרונה במיני סדרה "ויקטוריה ואלברט" בה שיחק גם בנה קריספין.

=== תיאטרון ===
בשנת 1949 שיחקה רדמן בתפקיד הראשי של אן בולין במחזה "אן של אלף הימים" לצידו של רקס הריסון.
הופיעה לאחר מכן במחזות השייקספירים "סוף טוב הכול טוב" בתפקיד הלנה ו"נשות וינדזור העליזות" בתפקיד הגברת פורד.

== חיים אישיים ==
רדמן נולדה בנורת'אמברלנד וגדלה במחוז מאיו, אירלנד.
למדה במוסדות לימוד פרטיים באירלנד ובאקדמיה המלכותית לאמנות הדרמה.
רדמן הייתה דודתה של השחקנית אמנדה רדמן.
הייתה נשואה לצ'ארלס רוברטס עד ליום מותו בשנת 2001, לזוג נולדו שלושה ילדים וביניהם השחקן קריספין רדמן.

== מוות ==
רדמן נפטרה ב-10 במאי 2012 בגיל 96 מדלקת ריאות במחוז קנט, אנגליה.

== פילמוגרפיה נבחרת ==
* אחד ממטוסנו נעלם (1942)
* טום ג'ונס (1963)
* אותלו (1965)
* עלובי החיים (1978)

== קישורים חיצוניים ==

* 

קטגוריה:ילידות 1915
קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנפטרו ב-2012
קטגוריה:בריטים שנפטרו ב-2012
גינדי השקעות

גינדי השקעות בע"מ היא חברה ישראלית העוסקת בייזום, פיתוח, שיווק וניהול של פרויקטים למסחר ולמגורים, קניונים, מרכזים מסחריים, מגדלי יוקרה ושכונות מגורים, בהיקפים של אלפי דירות ומאות אלפי מטרים מרובעים בישראל, ברומניה ובהונגריה. מפתחת ומחזיקה נדל"ן למגורים ולמסחר בארץ ובעולם.

החברה הוקמה בשנת 2003 על ידי מנור גינדי, אורי לוי ואייל פרידמן, שהם בהתאמה בנו וחתניו של משה גינדי. 

איגרות חוב של החברה נסחרו בבורסה לניירות ערך בתל אביב עד למחיקתן מהמסחר.

פרויקטים של החברה:
* פרויקט "גינדי תל אביב" במתחם השוק הסיטונאי לשעבר, בשותפות עם האחים משה ויגאל גינדי ורבוע כחול נדל"ן
* "קניון הגבעה" בגבעת שמואל, שנמכר לחברת הביטוח "הראל"
* קניון "TLV Fashion" בתל אביב

בדצמבר 2013 קרסו מרפסות בבניין שנבנה על ידי "גינדי השקעות" כיזם ו"אורתם מליבו" כקבלן המבצע. כתוצאה מכך ביטלו 36 מתוך 38 הרוכשים את הקנייה והקריסה חייבה בדיקה יסודית של הבניין ושל בניין סמוך. בתביעה שהגישה נגד "אורתם מליבו" העריכה "גינדי השקעות" את נזקיה מהקריסה ב־100 מיליון ש"ח.

באפריל 2019 מכרה גינדי את חברת הפינוי בינוי שלה, כאשר בין הפרויקטים שלה הם: פינוי בינוי מתחם הצעירים, פינוי בינוי בגבעתיים ופינוי חניון בתל אביב תמורת 55 מיליון ש"ח.

== ראו גם ==

* גינדי החזקות

==קישורים חיצוניים==
* 
* 
* 

==הערות שוליים==

קטגוריה:חברות נדל"ן ובנייה ישראליות
קטגוריה:משפחת גינדי
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות שהוקמו ב-2003